Miliarderi bujar paguan borxhet e studentëve
Rreh 400 studentë të kolegjit Morehouse në Atlanta, në ceremoninë e diplomimit u njoftuan se biznesmeni dhe filantropi, Robert Smith, ka marrë përsipër të paguaj 40 milionë dollarë, për të mbuluar detyrimet studentore të tyre.
Njëri nga njerëzit më të pasur në Shtetetet e Bashkuara të Amerikës, investitori në teknologji dhe filantropi, Robert Smith, hoqi një barrë të madhe për rreth 400 studentë të kolegjit Morehouse. Në ceremoninë e diplomimit, ai bëri të ditur se do t’u paguante studentëve kredinë që kishin marrë për universitetin, një shumë që kap vlerën e 40 milionë dollarëve. Rreth 400 studentë të kolegjit Morehouse në Atlanta të shtetit Xhorxhia, nuk do të harrojnë kurrë ceremoninë e diplomimit, jo vetëm për faktin që mbaruan fakultetin. Po atë ditë, morën fund edhe borxhet e tyre të studimeve. Është investitori i teknologjisë dhe filantropi miliarder, Robert Smith, ai që pagoi detyrimet e të sapo-diplomuarve. Zoti Smith u kërkoi studentëve, që veprimin e tij t’ia kthejnë duke u kujdesur ndaj gjeneratave tjera. Studentët, borxhet e të cilëve kapin vlerën e dhjetëra mijëra dollarëve, ngelën të shtangur nga gëzimi pas lajmit të papritur. , thotë një student. Investitori dhe filantropi Smith, i bëri dhuratë kolegjit 1.5 milionë dollarë. Premtimi që të heq borxhet e të diplomuarve të vitit 2019, do t’i kushtojë 40 milionë dollarë. Morehouse historikisht ka qenë kolegj i studentëve afrikano-amerikan. Në të janë diplomuar ikona e të drejtave civile, Martin Luter King, regjizori i njohur, fituesi i çmimeve Oscar, Spike Lee dhe aktori i njohur Samuel L. Jackson.